CELEX: 32011D1203(01)
Language: lv
Date: 2011-12-02 00:00:00
Title: Komisijas Īstenošanas lēmums ( 2011. gada 2. decembris ), ar ko groza Komisijas Lēmumu 2011/C 69/01 par finansēšanas lēmuma pieņemšanu 2011. gadam saistībā ar otro Kopienas rīcības programmu veselības aizsardzības jomā (2008.–2013. gadam) un par šīs programmas rīcībām paredzēto finanšu ieguldījumu atlases, piešķiršanas un citiem kritērijiem

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 353/8
            
         KOMISIJAS ĪSTENOŠANAS LĒMUMS
   (2011. gada 2. decembris),
   ar ko groza Komisijas Lēmumu 2011/C 69/01 par finansēšanas lēmuma pieņemšanu 2011. gadam saistībā ar otro Kopienas rīcības programmu veselības aizsardzības jomā (2008.–2013. gadam) un par šīs programmas rīcībām paredzēto finanšu ieguldījumu atlases, piešķiršanas un citiem kritērijiem
   2011/C 353/08
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 23. oktobra Lēmumu Nr. 1350/2007/EK, ar ko izveido otro Kopienas rīcības programmu veselības aizsardzības jomā (2008.–2013. gadam) (1), un jo īpaši tā 8. panta 1. punktu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3) (turpmāk “īstenošanas kārtība”), un jo īpaši tās 90. pantu,
   ņemot vērā Komisijas 2004. gada 15. decembra Lēmumu 2004/858/EK, ar kuru izveido Veselības aizsardzības programmas izpildaģentūru Kopienas darbību pārvaldei veselības aizsardzības jomā – atbilstīgi Padomes Regulai (EK) Nr. 58/2003 (4), un jo īpaši tā 6. pantu,
   tā kā:
   
               (1)
            
            
               Komisijas Lēmumu 2011/C 69/01 (5) pieņēma 2011. gada 22. februārī.
            
         
               (2)
            
            
               No vairākiem sākotnēji plānotiem konkursa uzaicinājumiem tika gūti ietaupījumi, vai arī tie nebija veiksmīgi un netiks īstenoti 2011. gadā. Tāpēc, lai nodrošinātu finansējumu lielākam projektu dotāciju skaitam, ir jāmaina budžeta sadalījums starp dažādiem finansēšanas mehānismiem, kas norādīti Lēmuma 2011/C 69/01 I pielikuma 2. punktā.
            
         
               (3)
            
            
               Izmaiņas budžetā, kas sākotnēji piešķirts konkrētām rīcībām, pārsniedz Lēmuma 2011/C 69/01 5. pantā norādīto 20 % slieksni, un tādējādi tās uzskatāmas par nozīmīgam izmaiņām pieņemtajā finansēšanas lēmumā, tāpēc lēmums ir jāgroza. Dažādiem finansēšanas mehānismiem būtu jāpiemēro finanšu elastība 20 % robežās.
            
         
               (4)
            
            
               Šis lēmums ir finansēšanas lēmums arī attiecībā uz Lēmuma 2011/C 69/01 I pielikuma 2.4.1. punktā minēto prezidentūras konferenci, kas notiks 2012. gada pirmajā pusē Dānijas prezidentūras laikā.
            
         
               (5)
            
            
               Tāpēc jāizdara attiecīgi Lēmuma 2011/C 69/01 grozījumi.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi programmas lēmuma 10. pantā minētā komiteja,
            
         IR PIEŅĒMUSI ŠO LĒMUMU.
   Vienīgais pants
   Lēmumu 2011/C 69/01 groza šādi:
   
               1)
            
            
               lēmuma 5. panta pirmo daļu aizstāj ar šādu:
               Kopējās piešķīrumu izmaiņas I pielikumā iekļautiem noteiktiem finanšu mehānismiem, kas nepārsniedz 20 % no maksimālās ar šo lēmumu atļautās iemaksas katrai budžeta pozīcijai, nav uzskatāmas par būtiskām, ja tās ievērojami neietekmē darba plāna būtību un mērķi. Ar šo lēmumu atļautā maksimālā iemaksa var pieaugt līdz 20 %;
            
         
               2)
            
            
               Lēmuma 2011/C 69/01 I pielikumu groza šādi:
               
                           a)
                        
                        
                           1.2. punkta “Līdzekļi” ceturto daļu aizstāj ar šādu:
                           Turpmākajās nodaļās norādītās summas ir provizoriskas. Saskaņā ar īstenošanas kārtības 90. panta 4. punktu attiecībā uz summu, kas piešķirta katram finansēšanas mehānismam, ir iespējamas nebūtiskas izmaiņas;
                        
                     
                           b)
                        
                        
                           2.1. punkta “Projekta dotācijas” pirmās rindkopas pirmo teikumu aizstāj ar šādu:
                           Kopējā projekta dotācijām plānotā provizoriskā summa ir EUR 7 050 000;
                        
                     
                           c)
                        
                        
                           2.4.1. punkta “Prezidentūras konferences – de jure monopolstāvoklis” piekto daļu aizstāj ar šādu:
                           Saskaņā ar šo darba plānu jāfinansē šādas prezidentūras konferences: Forums “Eiropas politika smadzeņu darbības jomā: novecošana, insults un Alcheimera slimība – novatorisku risinājumu meklējumi”, kuram jānotiek 2011. gada novembrī, un ES Augsta līmeņa e-veselības konference, kurai jānotiek 2012. gada maijā Dānijas prezidentūras laikā;
                        
                     
                           d)
                        
                        
                           2.6. punkta “Iepirkums” pirmo daļu aizstāj ar šādu:
                           Kopējā provizoriskā iepirkumam plānotā summa ir EUR 15 353 028;
                        
                     
                           e)
                        
                        
                           3.2.1.1. punkta “Nevienlīdzības mazināšana veselības jomā: sagatavošanās rīcības plāniem un struktūrfondu projektiem” pēc trešās rindkopas kvadrātiekavās ierakstīto frāzi “Projekta dotācija” aizstāj ar “Projektu dotācijas”.
                        
                     
         
      Briselē, 2011. gada 2. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 301, 20.11.2007., 3. lpp.
   
      (2)  OV L 248, 16.9.2002., 1. lpp.
   
      (3)  OV L 357, 31.12.2002., 1. lpp.
   
      (4)  OV L 369, 16.12.2004., 73. lpp.
   
      (5)  http://ec.europa.eu/health/programme/docs/wp2011_lv.pdf